Amprevanetaer eo Heureuchin Europa : biskoul, chwiled, chevnid, senk ha preñvedenned a ya gantañ ; buzhug, maligorned, melchwed (betek 80 en un nozvezh) a ya gantañ ivez, koulz ha vioù an evned a ra o neizhioù war an douar. Gwech ha gwech all e teu da grignat frouezh a zo kouezhet war an douar, alese e lesanvioù avalaouer ha laer-avaloù e Breizh. Gagnoù a zebr ivez a-wechoù pa ne gav ket trawalch a brotein e lech all.